Licypriya Kangujam ni mwanaharakati wa mazingira kutoka India. Yeye ni mmoja wa wanaharakati wa hali ya hewa wenye umri mdogo zaidi ulimwenguni, hata hivyo ameshazungumza na viongozi wa ulimwengu katika mkutano wa "United Nations Climate Change Conference 2019 (COP25)" huko Madrid, Uhispania akiwataka wachukue hatua za haraka kuhusu hali ya hewa. Licypriya amekuwa akifanya kampeni ya hatua za hali ya hewa nchini India tangu mwaka 2018, kupitisha sheria mpya za kuzuia viwango vya juu vya uchafuzi wa mazingira nchini India, na kufanya elimu ya mabadiliko ya tabianchi kuwa ya lazima shuleni. Anachukuliwa kama Greta Thunberg wa India, ingawa hapendi matumizi ya neno hilo. Licypriya alianza kutetea dhidi ya mabadiliko ya tabianchi mnamo Julai 2018. Mnamo 21 Juni 2019 akiongozwa na mwanaharakati wa hali ya hewa Greta Thunberg, Licypriya alianza kutumia wiki nje ya bunge la India ili kuvuta hisia za Waziri Mkuu Narendra Modi kupitisha sheria ya mabadiliko ya hali ya hewa nchini India .